2022.9.2.
HU
Az Európai Unió Hivatalos Lapja
C 335 A/11
AZ EURÓPAI OMBUDSMANHOZ BENYÚJTOTT PANASZOK
Az Európai Unió valamennyi polgárához hasonlóan Ön is panaszt tehet az európai ombudsmannál az alábbi címen: European Ombudsman 1 avenue du Président Robert Schuman CS30403 67001 Strasbourg Franciaország https://www.ombudsman.europa.eu/hu/home Felhívjuk a figyelmét, hogy az európai ombudsmannál tett panaszok nem bírnak halasztó hatállyal a személyzeti szabályzat 90. cikkének (2) bekezdésében és 91. cikkében foglalt határidőre, amikor az Európai Unió működéséről szóló szerződés 270. cikkének értelmében panaszt vagy fellebbezést nyújt be a Törvényszéknél.
Kérjük, azt is vegye figyelembe, hogy az ombudsman feladatainak ellátására vonatkozó általános feltételek 2. cikkének (4) bekezdése értelmében az ombudsmanhoz benyújtott panasz előtt a megfelelő közigazgatási úton meg kell keresni az érintett intézményeket vagy szerveket.
ESÉLYEGYENLŐSÉG
Az RB ügyel arra, hogy a kiválasztás során elkerülje a megkülönböztetés minden formáját.
Az RB az esélyegyenlőség politikáját alkalmazza, azaz minden jelentkezést elfogad nem, faj, bőrszín, etnikai vagy társadalmi származás, genetikai tulajdonság, nyelv, vallás vagy meggyőződés, politikai vagy más vélemény, nemzeti kisebbséghez tartozás, vagyoni helyzet, születés, fogyatékosság, életkor, szexuális irányultság, illetve családi állapot vagy családi helyzet alapján történő megkülönböztetés nélkül.
Kérjük a fogyatékossággal élő jelölteket, hogy esetleges különleges igényeiket bizalmas feljegyzésben jelezzék, amelyet lezárt borítékban mellékeljenek a pályázatukhoz.
Az ilyen kéréseket teljes diszkrécióval kezeljük, és azokról nem vezetünk nyilvántartást.
A JELÖLTEK KÉRELMEI AZ ŐKET KÖZVETLENÜL ÉRINTŐ DOKUMENTUMOKHOZ VALÓ HOZZÁFÉRÉS IRÁNT
A jelölteknek kifejezetten jogukban áll hozzáférni az őket közvetlenül és egyénileg érintő bizonyos információkhoz.
Az értékelőközpontba és a szóbeli interjúra behívott jelöltek kérésre megkaphatják egyéni értékelő jelentésük másolatát.
A másolatra vonatkozó kérelmek csak a kiválasztási eljárás lezárását követően nyújthatók be.
A kérelmeket a felvételi bizottság munkájának bizalmas jellegére vonatkozó követelménynek megfelelően, valamint a személyes adatok feldolgozása tekintetében az egyének védelmére vonatkozó szabályokkal összhangban kezelik.
A SZEMÉLYES ADATOK VÉDELME
Az RB mint a kiválasztási eljárás megszervezéséért felelős szerv gondoskodik arról, hogy a jelöltek személyes adatait – különösen a titoktartás és a biztonság tekintetében – az (EU) 2018/1725 európai parlamenti és tanácsi rendeletet (1) szigorúan betartva kezeljék.
Az RB adatvédelmi tisztviselője független tanácsadói szerepet tölt be az (EU) 2018/1725 rendelet alkalmazása tekintetében, és központi nyilvántartást kell vezetnie az intézmény által végzett személyesadat-kezelési tevékenységek összes bejegyzéséről.
A személyes adatokat kizárólag e kiválasztási eljárás megszervezése és az eredmények kezelése céljából gyűjtik és kezelik (ideértve a kiválasztással kapcsolatos belső vagy külső ellenőrzéseket vagy jogi eljárásokat érintő szempontokat is).
Adott esetben bizonyos adatokkal kiegészítjük a tisztviselővé kinevezett sikeres jelöltek személyi aktáját.
Az adatok címzettjei: — az Emberi Erőforrások és Pénzügyek Igazgatóságán belül a felvételi eljárásért felelős személyzet, — a felvételi bizottság tagjai, — adott esetben a Jogi Szolgálat,
(1)
Az Európai Parlament és a Tanács (EU) 2018/1725 rendelete (2018. október 23.) természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat hatályon kívül helyezéséről (HL L 295., 2018.11.21., 39. o.).